stanford-oval/wikipedia huggingface dataset:
Joe Penny

| Joe Penny |
| --- | --- |
 Joe Penny vuonna 1972.
Henkilötiedot
Koko nimi:  Joseph Edward Penny Jr.
Syntynyt: 24. kesäkuuta 1956 Lontoo, Englanti
Puoliso:  Cindy M. Penny (2004–)
Näyttelijä
Aktiivisena:  1977–
Merkittävät roolit:  Nick Ryder (Riptide), Jake Styles (Koira haudattuna)
Aiheesta muualla
IMDb 
Joseph Edward ”Joe” Penny Jr. (s. 24. kesäkuuta 1956 Lontoo, Englanti) on yhdysvaltalainen näyttelijä. Hän syntyi Englannissa yhdysvaltalaiselle isälle ja italialaiselle äidille, mutta hänet kasvatettiin Georgian osavaltiossa Yhdysvalloissa. Penny tunnetaan Nick Ryder -hahmon näyttelijänä televisiosarjassa Riptide ja Jake Stylesin roolista televisiosarjassa Koira haudattuna (Jake and the Fatman).
Penny on esiintynyt myös muun muassa televisiosarjoissa Enkelin kosketus, T. J. Hooker, Matlock, Lou Grant ja Päivien viemää.
Penny vieraili Suomessa vuonna 1992 vihkien käyttöön Vaasassa sijaitsevan Tropiclandia-kylpylän.
Jimmy Jump

| Jaume Marquet i Cot |
| --- | --- |
 Jimmy Jump ja Lionel Messi
Henkilötiedot
Syntynyt: 1976
Kansalaisuus:  Espanja
Muut tiedot
Lempinimet:  Jimmy Jump
Aiheesta muualla
Kotisivu
Jimmy Jump (s. 1976, oikealta nimeltään Jaume Marquet i Cot) on katalonialainen häirikkö, joka on rynnännyt urheilukentälle tai esiintymislavalle useissa suurissa tapahtumissa. Hän ryntäsi muun muassa vuoden 2004 jalkapallon EM-kisojen loppuottelun viime minuuteilla kentälle ja juoksenteli 2004 Barcelonan Formula 1 GP -kisassa pitkin ajorataa. Espanjassa hän on juossut lavalle myös useissa televisio-ohjelmissa ja gaalailloissa. Hän juoksi myös lavalle Oslon Euroviisuissa 2010 kesken Espanjan esityksen ja otti osaa koreografiaan. Vuoden 2010 jalkapallon MM-kilpailuissa hän yritti asettaa barretinan (katalonialaisen hatun) jalkapallon MM-pokaalin päälle ennen loppuottelun alkua, mutta turvamiehet taklasivat hänet, ja yritys epäonnistui.
Tunnettuja häiriköintejä

Jalkapallon EM-kisojen loppuottelu Portugali – Kreikka, 2004
Formula 1 Espanjan Grand Prix 2004 lämmittelykierros
La Ligan ottelu Real Madrid – FC Barcelona, 19. marraskuuta 2005
Mestarien liigan välierä Villarreal CF – Arsenal FC, 2006
Mestarien liigan loppuottelu A.C. Milan – Liverpool FC, 2007
Rugbyn maailmanmestaruuskilpailujen loppuottelu Etelä-Afrikka – Englanti, 2007
Jalkapallon EM-kisojen välierä Saksa – Turkki, 2008
Tenniksen Ranskan avointen finaali 2009, Federer – Söderling
Euroviisufinaali Oslossa 2010 Espanjan esityksen aikana
Espanjan ja Alankomaiden välinen jalkapallon maailmanmestaruuskilpailujen 2010 loppuottelu
Unkarin jalkapalloliigan Újpestin ja Ferencvárosin välinen Derby-ottelu syyskuu 2010
Unkarin TV2-kanavan säälähetys syyskuussa 2010
Espanjan 25 Goya-palkintoseremonia 2011
Aiheesta muualla

Kotisivu
Jean-Jacques Pierre

| 0 | 1 | 2 |
| --- | --- | --- |

Henkilötiedot
Koko nimi: Jean-Jacques Pierre
Syntymäaika: 23. tammikuuta 1981 (ikä 43)
Syntymäpaikka: Léogane, Haiti
Pelipaikka: puolustaja
Pituus: 180 cm
Seura
Seura: FC Nantes
Pelinumero: 5
Seurat
| Vuodet | Seura | O (M) |
| 1994-2002 2002 2003-04 2004-05 2006- | Cavaly AS Arsenal de Sarandí Deportivo Morón Peñarol Montevideota FC Nantes |       30 (1)   54 (1) |
Maajoukkue
| 2001- |  Haiti | 56 (5) |
 Seurajoukkueuran tilastot kattavat vain kansalliset sarjat, päivitetty 16. helmikuuta 2008.  Maajoukkueuran tilastot päivitetty 16. helmikuuta 2008.
Jean-Jacques Pierre (s. 23. tammikuuta 1981) on haitilainen jalkapalloilija. Pelipaikaltaan Pierre on puolustaja.
Seurajoukkueet

Ennen liittymistä nykyiseen seuraansa elokuussa 2007, Pierre edusti Uruguaysta kotoisin olevaa Peñarol Montevideota sekä kotimaansa seuraa Cavaly AS.
Maajoukkue ura

Pierre oli Haitin alle 21-vuotiaiden jalkapallomaajoukkueen kapteeni, jonka seurauksena hän pelaa nykyisin Haitin jalkapallomaajoukkueessa. Hän teki aikuisten maajoukkue debyytin joulukuussa 2001. Ystävyysottelussa Haiti kohtasi El Salvadorin.
John Godina

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Atlanta 1996 | kuulantyöntö |  |
|  Pronssia | Sydney 2000 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | kuulantyöntö |  |
|  Kultaa | Ateena 1997 | kuulantyöntö |  |
|  Kultaa | Edmonton 2001 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Lissabon 2001 | kuulantyöntö |  |
|  Hopeaa | Maebashi 1999 | kuulantyöntö |  |
|  Hopeaa | Birmingham 2003 | kuulantyöntö |  |
|  Pronssia | Pariisi 1997 | kuulantyöntö |  |
John Godina (s. 31. toukokuuta 1972 Fort Still, Oklahoma, Yhdysvallat) on entinen yhdysvaltalainen kuulantyöntäjä ja kiekonheittäjä.
Parhaimman kansainvälisen menestyksensä Godina saavutti kuulantyönnöstä, missä hän oli vuosikymmenen ajan maailman parhaita. Aikuisten ulkoratojen maailmanmestaruuden hän on voittanut kolmesti: 1995 Göteborgissa, 1997 Ateenassa ja 2001 Edmontonissa. Sisäratojen MM-kisoista hänellä on pronssia 1997 Pariisista, hopeaa 1999 Maebashista ja 2003 Birminghamista sekä kultaa 2001 Lissabonista. Olympialaisissa Godina oli 1996 Atlantassa hopealla ja 2000 Sydneyssä pronssilla.
Maansa mestaruuden Godina on voittanut kuulantyönnössä ulkoradoilla kolmesti (1998, 1999 ja 2001) ja sisäradoilla neljästi (1996, 1997, 1998, 2005). Kiekonheitossa hän on voittanut Yhdysvaltain mestaruuden kahdesti, vuosina 1997 ja 1998. Lisäksi hänellä on lukuisia himmeämpiä mitaleita. Yhdysvaltain yliopistomestaruuksia hänellä on viisi.
Kuulantyönnössä Godinan ennätys ulkoradoilla on 22,20 (2005) ja kiekonheitossa 69,90 (1998).
Helmikuussa 2009 Godina ilmoitti lopettavansa uransa.
Aiheesta muualla

John Godina Kansainvälinen yleisurheiluliitto. (englanniksi)
Miesten kuulantyönnön maailmanmestarit
Jackeline Rentería

| Mitalit | Mitalit | Mitalit |  |
| --- | --- | --- | --- |
|  Rentería vuonna 2015. |  Rentería vuonna 2015. |  Rentería vuonna 2015. |  |
Maa:   Kolumbia
Naispaini
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 55 kg |  |
|  Pronssia | Lontoo 2012 | 55 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Pariisi 2017 | 63 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | 55 kg |  |
|  Pronssia | Toronto 2015 | 63 kg |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Kultaa | Guatemala 2005 | 59 kg |  |
|  Kultaa | San Salvador 2007 | 55 kg |  |
|  Kultaa | México 2014 | 63 kg |  |
|  Kultaa | Frisco 2016 | 60 kg |  |
|  Hopeaa | Rio de Janeiro 2006 | 59 kg |  |
|  Pronssia | Panamá 2013 | 63 kg |  |
Jackeline Rentería Castillo (s. 23. helmikuuta 1986 Cali) on kolumbialainen naispainija ja olympiamitalisti. 55–63 kilogramman painoluokissa kilpaillut Rentería saavutti Pekingistä 2008 olympiapronssia, joka oli Latinalaisen Amerikan ensimmäinen naispainin olympiamitali. Hän sai pronssia myös Lontoosta 2012. Hän saavutti MM-pronssia 63-kiloisissa Pariisissa 2017. Aiemmin hän oli sijoittunut MM-kilpailuissa viidenneksi vuosina 2013 ja 2015. Lisäksi hän on voittanut Pan-Amerikan kisojen kultaa vuonna 2007 ja pronssia 2015 sekä kolme kultamitalia, yhden hopea- ja yhden pronssimitalin Pan-Amerikan-mestaruuskilpailuista. Junioritasolla hän saavutti MM-hopeaa ja Pan-Amerikan-mestaruuskilpailujen kultaa sekä pronssia.
Rentería edustaa seuratasolla calilaista Kapacho wrestling clubia edustettuaan aiemmin  Onorio Okadaa. Häntä valmentaa entinen arvokisapainija Víctor Hugo Capacho. Painimisen ohella Rentería opiskelee.
Urheilu-ura > MM-tason urheilijaksi

Rentería kilpaili vuonna 2004 junioreiden Pan-Amerikan-mestaruuskilpailuissa 55 kg:n painoluokassa. Kisoista saavutettu pronssi kirkastui aikuisten 59 kilogramman sarjan kultamitaliksi seuraavana vuonna Guatemalassa käydyissä kilpailuissa, joiden loppuottelussa Rentería voitti naapurimaa Venezuelan edustajan. Vuoden 2006 Rentería paini 59 kilogramman painoluokassa. Toukokuussa hän saavutti Pan-Amerikan-mestaruuskilpailujen hopeaa venezuelalaisen Yoselin Rojasin jälkeen. Heinä-elokuussa Rentería saavutti Väli-Amerikan ja Karibian kisoista pronssia, junioreiden Pan-Amerikan-mestaruuskilpailuista kultaa ja junioreiden maailmanmestaruuskilpailuista hopeamitalin. Viimeksi mainitussa hän hävisi loppuottelussa selätyksellä venäläiselle Larissa Kanajevalle. Syyskuussa Rentería osallistui ensimmäistä kertaa aikuisten maailmanmestaruuskilpailuihin. Ensimmäisessä ottelussaan hän selätti taiwanilaisvastustajansa, mutta toisella kierroksella hän hävisi jaksoin 0–2 unkarilaiselle Marianna Sastinille. Lopputuloksissa Rentería sijoittui yhdeksänneksi.
Vuonna 2007 Rentería vaihtoi painoluokkaansa 55-kiloisiin. Hän aloitti kilpavuotensa Dave Schultz Memorial International –turnauksen kolmannella sijalla. Pan-Amerikan-mestaruuskilpailuissa hän voitti kultaa ennen venezulealaista Marcia Andradea. Rio de Janeirossa käydyissä Pan-Amerikan kisoissa Renteíra voitti kultaa ennen yhdysvaltalaista Marcie van Dusenia ja kanadalaista Ateenan vuoden 2004 kesäolympialaisten hopeamitalistia Tonya Verbeekiä. MM-kilpailuissa Bakussa Rentería selätti ensimmäisellä kierroksella guineabissaulaisen vastustajansa. Seuraavaksi hän voitti puolalaisen Anna Zwirydowskan jaksoin 0–2. Renterían kolmas vastustaja oli hallitseva olympiavoittaja ja maailmanmestari Saori Yoshida, joka voitti Renterían jaksoin 1–2. Maailmanmestaruuteen Bakussakin edennyt Yoshida hävisi kuudessa ottelussaan kyseisessä turnauksessa vain yhden jakson –Renteríalle. Yoshidan finaalipaikan ansiosta Rentería pääsi keräilyotteluihin kamppailemaan pronssimitalista. Ensimmäisessä keräilyottelussa Rentería selätti brasilialaisvastustajansa, mutta seuraavassa ottelussa hän koki vuorostaan selätystappion Kazakstania edustaneelle Olga Smirnovalle sijoittuen lopulta seitsemänneksi.
Urheilu-ura > Olympiapronssia Pekingissä 2008

Rentería osallistui Pekingin kesäolympialaisiin 2008 55 kilogramman painoluokassa. Ensimmäisellä kierroksella hän selätti Tunisian edustajan ajassa 2.42, ja toisella kierroksella hän otti Marcie van Dusenista pistevoiton kahdessa jaksossa. Välierässä Renteríaa vastaan asettui kotiyleisön edessä paininut Xu Li, joka voitti ensimmäisen jakson pisteillä, ja joka toisella jaksolla selätti Renterían ajassa 3.35. Loppuottelusta näin karsiutunut Rentería pääsi kuitenkin suoraan pronssiotteluun, johon itsensä paini myös romanialainen Ana Maria Pavăl. Rentería selätti Pavălin jo ensimmäisellä jaksolla ajassa 1.04 ja voitti pronssisen olympiamitalin.
Urheilu-ura > Vuodesta 2010 eteenpäin

Vuoden 2010 alkupuoliskolla Rentería osallistui kahteen Ruotsin Klippanissa järjestettyyn turnaukseen, Klippan Lady Openiin ja Golden Grand Prix´hin, joissa kummassakin hän sijoittui viidenneksi 63 kilogramman painoluokassa. Lisäksi Rentería osallistui 59 kg:n sarjassa kyseisenä vuonna Väli-Amerikan ja Karibian kisoihin, missä hän voitti kultamitalin. MM-kilpailuissa 2011 hän oli 40:s ja New York Athletic Club International -kilpailussa toinen. Hän voitti 2012 Helsingin olympiakarsintaturnauksessa 55 kg:n sarjan sekä 59 kg:n painoluokat Itävallan ja Puolan avoimissa ja Espanjan GP-kilpailussa. Lontoon olympialaisissa hän sai 55-kiloisissa pronssia. Hän voitti pohjoiskorelalaisen Han Kum-Okin ja ecuadorilaisen Lissette Antesin, hävisi välierässä kanadalaiselle Tonya Verbeekille ja kukisti pronssiottelussa ukrainalaisen Tetjana Lazarevan. Hän voitti 2012 kultaa Etelä-Amerikan-mestaruuskilpailujen 63 kg:n painoluokassa.
Rentería saavutti 63 kg:n sarjassa 2013 pronssia Pan-Amerikan-mestaruuskilpailuissa ja kultaa Etelä-Amerikan-mestaruuskilpailuissa sekä sijoittui viidenneksi MM-kilpailuissa. Lisäksi hän voitti Juegos Deportivos Bolivarianos -kilpailun. Klippan Lady Openissa hän oli kolmas, Golden Grand Prix'ssä ja Espanjan GP-kilpailussa toinen. Seuraavana vuonna hän sai Etelä-Amerikan kisoissa kultaa, Väli-Amerikan ja Karibian kisoissa tammikuussa hopeaa ja marraskuussa kultaa sekä Pan-Amerikan-mestaruuskilpailuissa kultaa. MM-kilpailuissa hän oli 19:s. Lisäksi hän voitti Granma Cupin, Canada Cupin ja Bill Farrell Memorial International -kilpailu. Vuonna 2015 hän voitti Aleksandr Medved Prizes -kilpailun, Olympia-turnauksen Kreikassa ja Torneo Citta a Sassari -kilpailun. Pariisin Grand Prix'ssä hän oli toinen ja Klippan Lady Openissa kolmas. Hän sai Pan-Amerikan kisoissa pronssia 63 kg:n sarjassa ja oli MM-kilpailuissa viides 58-kiloisissa.
Rentería voitti Pan-Amerikan-mestaruuden 60 kg:n painoluokassa 2016. Rio de Janeiron olympialaisissa hän sijoittui 58 kg:n sarjassa kahdeksanneksi. Hän voitti Ion Corneanu & Ladislau Simon Memorial -kilpailujen 63-kiloisten sarjan 2017. Saman vuoden Pariisin MM-kilpailuissa hän saavutti pronssia 63 kg:n painoluokassa.
Saavutukset

Olympiapronssia Pekingistä 2008 ja Lontoosta 2012  (sarja 55 kg), kahdeksas Rio de Janeirossa 2016 (58 kg)
MM-kilpailuissa pronssia 63 kg (2017), viides 2013 (63 kg) ja 2015 (58 kg) sekä seitsemäs 2007 (55 kg)
Pan-Amerikan kisoista kultaa 2007 (55 kg) ja pronssia 2015 (63 kg)
Pan-Amerikan-mestaruuskilpailuista kultaa 2005 (59 kg), 2007 (55 kg), 2014 (63 kg), 2016 (60 kg), hopeaa 2006 (59 kg), pronssia 2013 (63 kg)
Väli-Amerikan ja Karibian kisoista kultaa 2010 (59 kg), 2014 (63 kg), hopeaa 2014 (63 kg) ja pronssia 2006 (59 kg)
Dave Schultz Memorial International –turnauksen kolmas sija 2007 (55 kg)
Junioreiden MM-kilpailujen hopeaa 2006 (59 kg)
Junioreiden Pan-Amerikan-mestaruuskilpailujen kultaa 2006 (59 kg) ja pronssia 2004 (55 kg)
John Goss

John Goss
John Goss (27. joulukuuta 1800 – 10. toukokuuta 1880) oli brittiläinen säveltäjä ja urkuri.
Goss lauloi lapsena Chapel Royalissa. Hän oli myös lyhyesti tenorina Covent Gardenin oopperakuorossa. Goss työskenteli urkurina useissa kirkoissa, kuten vuodesta 1838 St Paulin katedraalissa opettajansa Thomas Attwoodin seuraajana. William Knyvettin kuoltua hänestä tuli yksi Chapel Royalin säveltäjistä vuonna 1856. Hän sai ritarinarvon vuonna 1872. Gossin seuraajaksi St Paulin katedraalin urkurina nousi vuonna 1872 John Stainer. Goss toimi harmonian professorina Royal Academy of Musicissa 47 vuoden ajan vuodesta 1827. Hänen johdollaan opiskelivat muiden muassa Arthur Sullivan, Frederic Hymen Cowen ja Frederick Bridge. Vuonna 1876 Gossista tuli Cambridgen yliopiston kunniatohtori.
Gossin sävellystuotantoon kuuluu kirkkomusiikin ohella muun muassa musiikkidraama The Serjeant's Wife (1827). Goss teki useita musiikillisia julkaisuja, kuten teoksen An Introduction to Harmony and Thoroughbass (1833).
Aiheesta muualla

IMSLP: nuotteja
Jackie (elokuva)

| Jackie |
| --- | --- |

Ohjaaja:  Pablo Larraín
Käsikirjoittaja:  Noah Oppenheim
Tuottaja:   Darren Aronofsky  Scott Franklin  Juan de Dios Larraín  Mickey Liddell 
Säveltäjä:  Mica Levi
Kuvaaja:  Stéphane Fontaine
Leikkaaja:  Sebastián Sepúlveda
Tuotantosuunnittelija:  Jean Rabasse
Pääosat:   Natalie Portman  Greta Gerwig  Peter Sarsgaard  Max Casella  Beth Grant  John Hurt 
Valmistustiedot
Valmistusmaa:  Yhdysvallat Chile Ranska
Tuotantoyhtiö:  Fox Searchlight Pictures
Levittäjä:  Fox Searchlight Pictures Mozinet Netflix
Ensi-ilta:   2016-09-077. syyskuuta 2016 (Venetsian elokuvajuhlat)  2016-12-99. joulukuuta 2016 (Yhdysvallat)  2017-1-66. tammikuuta 2017 (Suomi)  
Kesto:  95 minuuttia
Alkuperäiskieli:  englanti
Budjetti:  9 milj. dollaria
Aiheesta muualla
IMDb 
AllMovie
Infobox OKNimi-testi OK: 
Jackie on vuonna 2016 ensi-iltansa saanut elämäkertaelokuva, jonka on ohjannut Pablo Larraín. Elokuva kertoo Yhdysvaltain ensimmäisestä naisesta Jacqueline ”Jackie” Kennedystä. Häntä näyttelee Natalie Portman ja muissa pääosissa ovat  Greta Gerwig, Peter Sarsgaard, Max Casella, Beth Grant ja  John Hurt.
Elokuva sai ensi-iltansa Venetsian elokuvajuhlilla 7. syyskuuta 2016, jossa se myös kilpaili pääpalkinnosta Kultaisesta leijonasta. Suomessa elokuvan ensi-ilta on 6. tammikuuta 2017. Jackie sai kolme Oscar-ehdokkuutta vuoden 2017 gaalassa muun muassa parhaasta naispääosasta, musiikista ja puvustuksesta.
Näyttelijät

| 0 | 1 | 2 |
| --- | --- | --- |
|  Natalie Portman  | … |  Jacqueline ”Jackie” Kennedy Onassis   |
|  Caspar Phillipson  | … |  John F. Kennedy   |
|  Greta Gerwig  | … |  Nancy Tuckerman   |
|  Peter Sarsgaard  | … |  Robert F. Kennedy   |
|  Max Casella  | … |  Jack Valenti   |
|  Beth Grant  | … |  Lady Bird Johnson   |
|  John Carroll Lynch  | … |  Lyndon B. Johnson   |
|  John Hurt  | … |  pappi   |
|  Billy Crudup  | … |  Theodore White   |
|  Richard E. Grant  | … |  William Walton   |
|  Julie Judd  | … |  Ethel Kennedy   |
|  Brody and Aiden Weinberg  | … |  John F. Kennedy, Jr.   |
|  Sunnie Pelant  | … |  Caroline Kennedy   |
Vastaanotto > Arvostelut

Elokuva on saanut erinoimaisen vastaanoton Venetsian elokuvajuhlilla. Arvosteluja keräävän Rotten Tomatoes -sivuston mukaan 95 % kriitikoista on antanut elokuvalle positiivisen arvosanan keskiarvolla 8.2/10. Keräys perustuu 22 arviointiin. Erityisesti Portmanin roolisuoritusta on kehuttu. The Hollywood Reporterin David Rooney kutsui arvostelussaan Portmanin roolisuoritusta tämän uran parhaaksi.
Vastaanotto > Palkinnot ja ehdokkuudet

Jackien käsikirjoittaja Noah Oppenheim palkittiin Venetsian elokuvajuhlilla parhaan käsikirjoituksen palkinnolla.
| Palkinnot ja ehdokkuudet> Palkinto | Palkinnot ja ehdokkuudet> Päiväys | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- | --- |
| Oscar | 26. helmikuuta 2017 | Naispääosa | Natalie Portman | Ehdokkuus |  |
| Oscar | 26. helmikuuta 2017 | Musiikki | Mica Levi | Ehdokkuus |  |
| Oscar | 26. helmikuuta 2017 | Puvustus | Madeline Fontaine | Ehdokkuus |  |
Aiheesta muualla

Jackie Internet Movie Databasessa (englanniksi)
Jackie Rotten Tomatoesissa. (englanniksi)
Elokuvan ohjaaja Pablo Larraín ja Natalie Portman elokuvan ensi-illassa Venetsian elokuvajuhlilla vuonna 2016.
Joel Otto

| Joel Otto |
| --- | --- |

Henkilötiedot
Syntynyt: 29. lokakuuta 1961 (ikä 62) Elk River, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  193 cm
Paino:  100 kg
Pelinumero:  29
Pelaajaura
Pääsarjaura:  1984–1998
Seurat:  Moncton Golden Flames (AHL)   Calgary Flames (NHL)   Philadelphia Flyers (NHL)
Valmennusura
Vuodet:  2006–
Seurat:  Calgary Hitmen (WHL)
| Mitalit> Maa:   Yhdysvallat.Miesten jääkiekko.Maailmancup  | Mitalit> Maa:   Yhdysvallat.Miesten jääkiekko.Maailmancup  | Mitalit> Maa:   Yhdysvallat.Miesten jääkiekko.Maailmancup  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | 1996 | jääkiekko |  |
| Stanley Cup  |
| --- | --- | --- |
|  | Calgary Flames | 1989  |
Joel Otto (s. 29. lokakuuta 1961 Elk River, Minnesota, Yhdysvallat) on yhdysvaltalainen jääkiekkovalmentaja ja uransa lopettanut jääkiekkohyökkääjä, joka valmentaa WHL:ssä pelaavaa Calgary Hitmeniä. Otto voitti Stanley Cupin Calgary Flamesin paidassa vuonna 1989.
Otto kuului Yhdysvaltojen vuoden 1996 maailmancupin voittaneeseen joukkueeseen. Hän toimi urallaan myös Yhdysvaltain maajoukkueen kapteenina vuoden 1991 Kanada-cupissa.
Jakub Kolas

| Jakub Kolas |
| --- | --- |

Henkilötiedot
Syntynyt: 3. marraskuuta 1882 Stoubtsy, Venäjän keisarikunta
Kuollut: 13. elokuuta 1956 Minsk, Valko-Venäjä
Kansalaisuus:   Neuvostoliitto
Kirjailija
Äidinkieli: valkovenäjä
Tuotannon kieli: valkovenäjä
Aiheesta muualla
Löydä lisää kirjailijoitaKirjallisuuden teemasivulta
Jakub Kolas (valkoven. Яку́б Ко́лас, oikealta nimeltään Kanstantsin Mihailavitš Mitskevitš, Канстанці́н Міха́йлавіч Міцке́віч; 3. marraskuuta 1882 nykyisin Stoubtsyn kaupunkiin kuuluva Akintšitsyn maatila – 13. elokuuta 1956 Minsk) oli valkovenäläinen neuvostokirjailija.
Jakub Kolas syntyi metsänhoitajan perheeseen. Vuonna 1902 hän valmistui Njasvižin opettajaseminaarista ja työskenteli sen jälkeen opettajana. Ensimmäiset runonsa hän julkaisi vuonna 1906. Vallankumouksellisen toimintansa takia hän oli vankilassa vuosina 1908–1911. Vuosina 1912–1914 Kolas työskenteli opettajana Pinskissä. Vuonna 1915 hänet evakuoitiin perheineen Moskovan lääniin ja kutsuttiin samana vuonna armeijaan. Päästyään siviiliin vuonna 1918 hän toimi opettajana Kurskin läänin Obojanissa. Vuonna 1921 Kolas siirtyi Minskiin, jossa hän kirjallisen, tieteellisen ja opetustoiminnan ohella osallistui aktiivisesti Valko-Venäjän SNT:n poliittiseen elämään. Hän toimi Neuvostoliiton ja Valko-Venäjän korkeimman neuvoston edustajana sekä tasavallan kommunistipuolueen keskuskomitean ja Neuvostoliiton rauhanpuolustajien komitean jäsenenä.
Kirjailijan varhaistuotantoon vaikuttivat Venäjän vuosien 1905–1907 vallankumoustapahtumat, työväen- ja talonpoikaisliike, venäläinen kirjallisuus ja valkovenäläinen kansanperinne. Ensimmäinen runokokoelma Pesni žalby (”Murheen lauluja”) julkaistiin Vilnassa vuonna 1910. Vuonna 1912 ilmestyi kertomuskokoelma Apavjadanni ja vuonna 1914 kokoelma Rodnyja zjavy (”Kotoisia kuvia”). Janka Kupalan ohella Kolasia pidetään valkovenäläisen nykykirjallisuuden perustanlaskijana, jonka kansallisesti omaleimainen tuotanto liittyy kiinteästi valkovenäläisten yhteiskunnalliseen heräämiseen. Sosialistista realismia edustavat neuvostokauden teokset kuvaavat valkovenäläisen talonpoikaiston ja sivistyneistön elämää 1800–1900-luvun vaihteessa sekä sosialistisen yhteiskunnan rakentamista. Niistä tunnetuin on trilogia Na rostanjah (”Tienhaarassa”, kolmas osa 1954), johon sisältyvät teokset ”Polesjen sydänmailla” (U paleskai glušy, 1923) ja ”Kaukana Polesjessa” (U glybi Palessja, 1927). Vuonna 1946 Kolas sai Stalin-palkinnon toisen maailmansodan partisaaneista kertovista runoistaan. Puolan alueella asuneiden valkovenäläisten alistettua asemaa kuvaava runoelma Rybakova hata (”Kalastajan mökki”, 1947) sai Stalin-palkinnon vuonna 1949.
Vuonna 1926 Kolas sai Valko-Venäjän kansanrunoilijan arvonimen. Vuonna 1928 hänestä tuli Valko-Venäjän tiedeakatemian akateemikko. Vuosina 1929–1956 hän toimi tasavallan tiedeakatemian ensimmäisenä varapresidenttinä. Kirjailija on palkittu viidellä Leninin kunniamerkillä.
Suomennettuja teoksia

Kaukana Polejessa: novelli. Venäjän kielestä suom. Urho Ruhanen. Petroskoi: Karjalan ASNT:n valtion kustannusliike, 1957.
Polesjen sydänmailla: novelli. Venäjän kielestä suom. Urho Ruhanen. Julkaistu: Petroskoi: Karjalais-suomalaisen SNT:n valtion kustannusliike, 1956.
Aiheesta muualla

Kuvia tai muita tiedostoja aiheesta Jakub Kolas Wikimedia Commonsissa
Jan Elfgren

Jan William Elfgren (30. toukokuuta 1929 Helsinki – 12. tammikuuta 2016) oli suomalainen ruotsin kielellä kirjoittanut kirjailija.
Elfgrenin vanhemmat olivat kuvanveistäjä Gunnar Elfgren ja kirjailija Liv Tegengren. Hän työskenteli toimittajana Helsingissä.
Teoksia

Skeden av dröm : runoja. Söderström, Helsingfors 1961
Draknatt : romaani. Söderström, Helsingfors 1962
Stiftelsen Bensows barnhem 1917–1967 : En kortfattad översikt inför jubileet den 28 maj. Grankulla 1967
Talviparalympialaiset 2022

Talviparalympialaiset 2022 olivat Pekingissä Kiinassa 4.–13. maaliskuuta 2022 järjestetyt XIII talviparalympialaiset.
Pekingissä järjestettiin myös vuoden 2008 kesäparalympialaiset ja se oli ensimmäinen kaupunki, joka on isännöinyt sekä kesä- että talviparalympialaiset. Ne olivat kaikkiaan toiset Kiinassa järjestetyt paralympialaiset. 2022 talviolympialaisten ja -paralympialaisten virallinen logo julkaistiin joulukuussa 2017.
Valintaprosessi

Talviparalympialaisten pitopaikka päätettiin 31. heinäkuuta 2015 Malesian Kuala Lumpurissa. Kilpailujen järjestäjäksi oli kaksi hakijaa:
| Äänestystulokset |
| --- | --- | --- | --- | --- | --- | --- |
| Kaupunki | Maa | Kierros 1 |  |  |  |  |
| Peking |  Kiina | 44 |  |  |  |  |
| Almaty |  Kazakstan | 40 |  |  |  |  |